Osnovna škola Ivana Gorana Kovačića

Hrvatskih žrtava 11, 32100 Vinkovci

Vinkovci, 3.1.2025.

**Upute učenicima vezane uz Protokol o kontroli ulaska i izlaska u školskim ustanovama**

Dana 2. siječnja 2025. donesen je Protokol o kontroli ulaska i izlaska u školskim ustanovama s ciljem osiguravanja veće sigurnosti u školskim ustanovama, zaštite učenika i svih radnika u školskim ustanovama te prevencije mogućih situacija povećanog rizika.

1. Školska je ustanova zaključana tijekom cijelog radnog vremena.

2. Učenicima nije dozvoljen izlazak iz zgrade škole za vrijeme odmora.

3. Učenike u zgradu škole prije početka smjene pušta dežurni djelatnik – učitelj.

4. Po završetku nastave učenici u pratnji učitelja napuštaju zgradu škole.

5. Djelatnik škole koji je zadužen za poslove nadzora ulaza u prostor škole, radi zaštite sigurnosti, može izvršiti sigurnosne preglede – učenika i njihovih predmeta (školske torbe, odjeće, i sl.).

6. Sigurnosni pregled učenika i njihovih predmeta mogu po potrebi provoditi i odgojno-obrazovni radnici tijekom održavanja nastave.